Мы махуэхэм
Жэпуэгъуэм и 21, щэбэт
МыIэрысэм и махуэр Инджылызым щагъэлъапIэ
1520 гъэм Португалием щыщ зыплъыхьакIуэ Магеллан Фер- нан хы Щэхумрэ Атлантикэ хымрэ я псыдэжыпIэр къихутащ, иужь- кIэ абы езым и цIэр фIащыжащ.
1899 гъэм Владивосток къыщызэIуахащ КъуэкIыпIэ институтыр, иджыпсту ар КъуэкIыпIэ жыжьэ федеральнэ университетырщ.
1935 гъэм Германиер Лъэпкъхэм я Лигэм къыхэкIыжащ.
1945 гъэм Франджым цIыхубзхэми хэхыныгъэхэм Iэ щаIэтыну япэу хуит щащIащ.
1958 гъэм Инджылызым и Парламентым и лорд палатэм япэу цIыхубз хахащ.
1994 гъэм Къэрал Думэм УФ-м и Граждан кодексыр къищтащ.
1994 гъэм Урысей телевиденэм и академием илъэс къэс ятыну «ТЭФИ» саугъэтыр игъэуващ.
1997 гъэм Солженицын Александр и цIэр зезыхьэ литературэ саугъэтыр ягъэуващ.
1997 гъэм Къэзахъстаным и президент Назарбаев НурсулътIан Iэ щIидзащ къэралым и къалащхьэщIэу Акмола къалэр къызэрыхахам теухуа унафэм. ИужькIэ абы и цIэр Астана жиIэу зэрахъуэкIащ.
2010 гъэм Собянин Сергей Москва къалэм и Iэтащхьэу ягъэуващ.
Швецием щыщ химик, инженер, динамитыр къэзыгупсыса, езым и цIэр зезыхьэ саугъэтыр зыгъэува Нобель Альфред къызэралъхурэ илъэси 184-рэ ирокъу.
Актрисэ, Урысей Федерацэм щIыхь зиIэ и артисткэ Санаевэ Еленэ и ныбжьыр илъэс 75-рэ ирокъу.
Израилым и премьер-министр Нетаньяху Биньямин и ныбжьыр илъэс 68-рэ ирокъу.
Кинорежиссёр, актёр, продюсер, РСФСР-м и цIыхубэ артист, «Хэкум и пащхьэ щиIэ фIыщIэхэм пап- щIэ» орденым и нагъыщэ псори зрата Михалков Никитэ и ныб-жьыр илъэс 72-рэ ирокъу.
Физик цIэрыIуэ, Нобель и саугъэтыр зыхуагъэфэща, Налшык дэт курыт школ №3-р дыщэ медалкIэ къэзыуха Гейм Андрей и ныбжьыр илъэс 59-рэ ирокъу.
УФ-м щIыхь зиIэ и дохутыр КIуэкIуэ Аслъэн и ныбжьыр илъэс 54-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 19, жэщым градуси 8 — 10 щыхъунущ.
Жэпуэгъуэм и 22, тхьэмахуэ
ЩыпсалъэкIэ зэIынэ сабийхэм я дунейпсо махуэщ
ТхылъымпIэр зэгъэзэхуэным и дунейпсо махуэщ
1612 гъэм Минин Кузьма, Пожарский Дмитрий, Черкасскэ Дмитрий сымэ зи пашэ урысыдзэм лыхьхэр Москва дахужащ.
1721 гъэм Урыс сенатым пащтыхьыцIэр игъэкIуэдыжри, Пётр Езанэр Урысейм и император ищIащ.
1730 гъэм Ладогэ псыдэжыпIэр къызэIуахащ.
1883 гъэм Нью-Йорк къыщызэIуахащ дунейм и театр нэхъ ин дыдэхэм ящыщ зыр — Метрополитен-опера жыхуиIэр.
1938 гъэм США-м щыщ къэхутакIуэ Карлсон Честер дунейм щыяпэу ксерокопие зэращI Iэмэпсымэр зэпкърилъхьащ.
1941 гъэм СССР-м Зыхъумэ- жыныгъэмкIэ и къэрал комите- тым унафэ къищтащ зыхъумэ- жыныгъэмкIэ къалэ комитетхэр Севастополь, Сталинград, Тулэ, Ростов, Курск — псори зэхэту къалэ 46-м къыщызэрагъэпэщы-ну.
1962 гъэм щIидзащ тхыдэм «Карибскэ кризис» жиIэу хыхьа, США-мрэ СССР-мрэ яку къыдэхъуа зэпэщIэтыныгъэм. Ар къызытехъеикIар Совет Союзым и дзэхэр Кубэм игъэкIуауэ, и Iэщэхэр, ядернэхэри яхэту, иригъэшауэ зэрыщытарщ.
1990 гъэм Горький къалэм и пасэрей цIэр — Новгород Ищхъэрэр — игъуэтыжащ. Къалэм и лъабжьэр 1221 гъэм ягъэтIылъауэ щытащ.
Мэжэр (венгр) музыкант, композитор цIэрыIуэ Лист Ференц къызэралъхурэ илъэс 206-рэ ирокъу.
Адыгэ узэщIакIуэ цIэрыIуэ ХьэтIохъущокъуэ Къазий къызэралъхурэ илъэси 176-рэ ирокъу.
Франджы актрисэ цIэрыIуэ Бернар Сарэ къызэралъхурэ илъэси 173-рэ ирокъу.
Урысей тхакIуэшхуэ, Нобель и саугъэтым и лауреат Бунин Иван къызэралъхурэ илъэси 147-рэ ирокъу.
Театрымрэ киномрэ я актёр, УФ-м и цIыхубэ артист Мишулин Спар-так къызэралъхурэ илъэс 91-рэ ирокъу.
КъБР-м и цIыхубэ тхакIуэ, УФ-м щэнхабзэмкIэ щIыхь зиIэ и лэжьакIуэ Къэрмокъуэ Мухьэмэд къызэралъхурэ илъэс 88-рэ ирокъу.
Футболист, гъуащхьэтет, Олимп джэгухэм я чемпион Яшин Лев къызэралъхурэ илъэс 88-рэ ирокъу.
Мэкъумэш щIэныгъэхэм я док-тор, КъБКъМУ-м и профессор, КъБР-м мэкъумэш хозяйствэмкIэ щIыхь зиIэ и лэжьакIуэ Уэлджыр Мушэхьид и ныбжьыр илъэс 84-рэ ирокъу.
Франджы актрисэ, дунейпсо кинематографым и вагъуэу къалъытэ Денёв Катрин и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 16, жэщым градуси 8 — 9 щыхъунущ.
Жэпуэгъуэм и 23, блыщхьэ
Мэжэрым (Венгрием) щагъэлъапIэ Республикэм и махуэр
1914 гъэм Япэ дунейпсо зауэм инджылызхэм къыщагъэсэбэпат зи калибрыр мм 457-рэ хъу топ. Абы тонни 127-рэ и хьэлъагът.
1914 гъэм Москва Щукиным и цIэр зезыхьэ театральнэ училищэр къыщызэIуахащ.
1946 гъэм ООН-м и Ассамблее Нэхъыщхьэм и япэ зэхуэсыр екIуэкIащ.
1953 гъэм Сахаров Андрей СССР-м щIэныгъэхэмкIэ и академием и действительнэ члену хахащ.
1995 гъэм Инджылызым щыщ дохутыр Уэстеби Стивен цIыхугум и пIэкIэ токкIэ лажьэ гу япэу ирилъхьат.
Урысей император Пётр ЕтIуанэр къызэралъхурэ илъэс 302-рэ ирокъу.
Италием щыщ сабий тхакIуэ цIэрыIуэ Родари Джанни къызэралъхурэ илъэс 97-рэ ирокъу.
Совет композитор, уэрэдус, УФ-м и цIыхубэ артист Саульский Юрий къызэралъхурэ илъэс 89-рэ ирокъу.
Бразилием щыщ футболист цIэрыIуэ, дунейм и чемпион щэнейрэ хъуа Пеле и ныбжьыр илъэс 77-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 8, жэщым градуси 4 — 5 щыхъунущ.
